Document ID: 32013D0403

DEĊIŻJONI TA’ IMPLIMENTAZZJONI TAL-KUMMISSJONI
tal-25 ta’ Lulju 2013
li tapprova ċerti programmi emendati għall-eradikazzjoni, il-kontroll u l-monitoraġġ tal-mard tal-annimali u ż-żoonosi għas-sena 2013 u li temenda d-Deċiżjoni ta’ Implimentazzjoni 2012/761/UE fir-rigward tal-kontribuzzjoni finanzjarja tal-Unjoni għal ċerti programmi approvati minn dik id-Deċiżjoni
(notifikata bid-dokument C(2013) 4663)
(2013/403/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’mod partikolari l-Artikolu 27(5) u (6) tagħha,
Billi:
(1)
Id-Deċiżjoni 2009/470/KE tistabbilixxi l-proċeduri li jirregolaw il-kontribuzzjoni finanzjarja tal-Unjoni għal programmi għall-eradikazzjoni, il-kontroll u l-monitoraġġ ta’ mard tal-annimali u żoonożi.
(2)
Id-Deċiżjoni tal-Kummissjoni 2008/341/KE tal-25 ta’ April 2008 li tistabbilixxi l-kriterji Komunitarji għal programmi nazzjonali għall-qerda, il-kontroll u l-monitoraġġ ta’ ċertu mard tal-annimali u żoonożi (2) tistipula li biex jiġu approvati skont il-miżura finanzjarja tal-Unjoni stipulata fl-Artikolu 27(1) tad-Deċiżjoni 2009/470/KE, il-programmi ppreżentati mill-Istati Membri lill-Kummissjoni għall-qerda, il-kontroll u l-monitoraġġ ta’ mard tal-annimali u żoonożi elenkati fl-Anness ta’ dik id-Deċiżjoni għandhom jissodisfaw tal-anqas il-kriterji mniżżla fl-Anness tad-Deċiżjoni 2008/341/KE.
(3)
Id-Deċiżjoni ta’ Implimentazzjoni tal-Kummissjoni 2012/761/UE tat-30 ta’ Novembru 2012 li tapprova programmi annwali u plurienniali u l-kontribuzzjoni finanzjarja tal-Unjoni għall-eradikazzjoni, il-kontroll u l-monitoraġġ ta’ ċertu mard tal-annimali u żoonożi ppreżentati mill-Istati Membri għall-2013 (3) tapprova ċerti programmi nazzjonali u tistabbilixxi r-rata u l-ammont massimu tal-kontribuzzjoni finanzjarja tal-Unjoni għal kull programm ippreżentat mill-Istati Membri.
(4)
Id-Deċiżjoni tal-Kummissjoni 2009/719/KE tat-28 ta’ Settembru 2009 li tawtorizza ċerti Stati Membri jirrevedu l-programm ta’ monitoraġġ annwali tagħhom tal-BSE (4), kif ġiet emendata dan l-aħħar bid-Deċiżjoni ta’ Implimentazzjoni 2013/76/UE (5), tistipula li ċerti Stati Membri jistgħu jwaqqfu l-ittestjar ta’ annimali bovini b’saħħithom li nqatlu. Dan se jkollu impatt sinifikanti fuq l-għadd ta’ testijiet li jridu jitwettqu taħt il-programmi tagħhom għall-monitoraġġ ta’ enċefalopatiji sponġiformi li jittieħdu (TSE - transmissible spongiform encephalopathies), u għall-eradikazzjoni tal-enċefalopatija sponġiformi bovina (BSE - bovine spongiform encephalopathy) u tal-iscrapie approvati għas-sena 2013 u tnaqqas b’mod sinifikanti l-ħtiġijiet ta’ finanzjament relatati.
(5)
Il-Belġju, ir-Repubblika Ċeka, id-Danimarka, il-Ġermanja, l-Estonja, l-Irlanda, Spanja, Franza, Ċipru, il-Latvja, il-Lussemburgu, l-Ungerija, l-Awstrija, is-Slovenja, is-Slovakkja, il-Finlandja, l-Isvezja u r-Renju Unit ressqu quddiem il-Kummissjoni programmi emendati għall-approvazzjoni għall-enċefalopatiji sponġiformi trażmissibbli (TSE), l-enċefalopatija sponġiformi bovina (BSE) u l-iscrapie f’dak li għandu x’jaqsam ma’ dik l-emenda tad-Deċiżjoni 2009/719/KE.
(6)
Barra minn hekk, l-Ungerija ppreżentat programm emendat għall-eradikazzjoni u l-monitoraġġ tal-bluetongue li timmodifika l-attivitajiet tagħha f’rabta mal-implimentazzjoni tas-sorveljanza entomoloġika.
(7)
Wara s-sejbien tal-virus Bluetongue serotip 1 li kien qed jiċċirkola f’ċerti żoni tat-territorju tagħha, Spanja ppreżentat programm emendat għall-monitoraġġ u l-eradikazzjoni tal-bluetongue biex jinkludu t-tilqim obbligatorju f’dawk iż-żoni sabiex jikkontrolla din il-marda u jrażżan il-firxa tagħha.
(8)
Il-Greċja ressqet programm emendat għall-eradikazzjoni tal-idrofobija biex tiddefinixxi ż-żoni fejn se jiġi applikat tilqim orali, wara s-sejba ta’ każijiet ta’ idrofobija fit-territorju tagħha.
(9)
Wara l-konklużjoni reċenti ta’ negozjati bilaterali mal-Belarus dwar kooperazzjoni dwar l-idrofobija, il-Polonja ressqet programm emendat għall-eradikazzjoni u l-monitoraġġ tal-idrofobija biex jinkludu attivitajiet ta’ tilqim orali f’ċerti żoni territorjali ta’ dak il-pajjiż terz, sabiex l-Unjoni tiġi mħarsa mill-introduzzjoni mill-ġdid tal-idrofobija minħabba ċ-ċaqliq ta’ annimali selvaġġi infettati li jaqsmu l-fruntieri komuni.
(10)
Il-Kummissjoni vvalutat dawk il-programmi emendati kemm mil-lat veterinarju kif ukoll minn dak finanzjarju. Instab li dawn il-programmi jikkonformaw mal-leġiżlazzjoni veterinarja rilevanti tal-Unjoni u b’mod partikolari mal-kriterji stabbiliti fid-Deċiżjoni 2008/341/KE. Il-programmi emendati għandhom għalhekk jiġu approvati.
(11)
L-approvazzjoni b’din id-Deċiżjoni tal-programmi emendati għandha impatt fuq l-ammonti meħtieġa biex isiru l-programmi ta’ eradikazzjoni, kontroll u monitoraġġ approvati bid-Deċiżjoni ta’ Implimentazzjoni 2012/761/UE. L-ammont massimu tal-kontribuzzjoni finanzjarja mill-Unjoni għal xi wħud minn dawn il-programmi għandu għalhekk jiġi aġġustat kif jixraq.
(12)
Id-Deċiżjoni ta’ Implimentazzjoni 2012/761/UE għandha għalhekk tiġi emendata skont dan.
(13)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Il-programmi emendati għall-monitoraġġ tal-enċefalopatiji sponġiformi trażmissibbli (TSE), u għall-eradikazzjoni tal-enċefalopatija sponġiformi tal-bovini (BSE) u l-iscrapie ippreżentati mill-Istati Membri li ġejjin fid-dati li ġejjin huma b’dan approvati għall-perjodu mill-1 ta’ Jannar 2013 sal-31 ta’ Diċembru 2013:
(a)
Il-Belġju fil-5 ta’ April 2013;
(b)
Ir-Repubblika Ċeka fil-5 ta’ April 2013;
(c)
Id-Danimarka fl-24 ta’ April 2013;
(d)
Il-Ġermanja fl-20 ta’ Marzu 2013;
(e)
L-Estonja fis-26 ta’ Marzu 2013;
(f)
L-Irlanda fit-22 ta’ Marzu 2013;
(g)
Spanja fis-27 ta’ Marzu 2013;
(h)
Franza fid-29 ta’ Marzu 2013;
(i)
Ċipru fid-29 ta’ Marzu 2013;
(j)
Il-Latvja fit-28 ta’ Marzu 2013;
(k)
Il-Lussemburgu fit-3 ta’ April 2013;
(l)
L-Ungerija fis-27 ta’ Marzu 2013;
(m)
L-Awstrija fis-27 ta’ Marzu 2013;
(n)
Is-Slovenja fl-20 ta’ Marzu 2013;
(o)
Is-Slovakkja fis-26 ta’ Marzu 2013;
(p)
Il-Finlandja fit-28 ta’ Marzu 2013;
(q)
L-Isvezja fit-22 ta’ Marzu 2013;
(r)
Ir-Renju Unit fis-7 ta’ Ġunju 2013.
Artikolu 2
Il-programmi emendati għall-eradikazzjoni u l-monitoraġġ tal-bluetongue f’żoni endemiċi u ta’ riskju għoli sottomessi mill-Istati Membri li ġejjin fid-dati li ġejjin huma b’dan approvati għall-perjodu mill-1 ta’ Jannar 2013 sal-31 ta’ Diċembru 2013.
(a)
Spanja fis-26 ta’ Marzu 2013;
(b)
L-Ungerija fl-24 ta’ Jannar 2013.
Artikolu 3
Il-programmi emendati għall-eradikazzjoni tal-idrofobija sottomessi mill-Istati Membri li ġejjin fid-dati li ġejjin huma b’dan approvati għall-perjodu mill-1 ta’ Jannar 2013 sal-31 ta’ Diċembru 2013.
(a)
Il-Polonja fit-28 ta’ Marzu 2013;
(b)
Il-Greċja fit-28 ta’ Ġunju 2013.
Artikolu 4
Id-Deċiżjoni ta’ Implimentazzjoni 2012/761/UE hija emendata kif ġej:
(1)
fl-Artikolu 4(2), il-punt (b)(vii) jinbidel b’dan li ġej:
“(vii)
EUR 500 000 għal Spanja;”
(2)
fl-Artikolu 10(2), il-punt (c) għandu jinbidel b’dan li ġej:
“(c)
ma għandux jaqbeż li ġej:
(i)
EUR 290 000 għall- Belġju;
(ii)
EUR 270 000 għall-Bulgarija;
(iii)
EUR 500 000 għar-Repubblika Ċeka;
(iv)
EUR 300 000 għad- Danimarka;
(v)
EUR 4 700 000 għall- Ġermanja;
(vi)
EUR 60 000 għall- Estonja;
(vii)
EUR 1 210 000 għall- Irlanda;
(viii)
EUR 1 700 000 għall- Greċja;
(ix)
EUR 3 290 000 għall- Spanja;
(x)
EUR 12 600 000 għall- Franza;
(xi)
EUR 4 800 000 għall-Italja;
(xii)
EUR 230 000 għall- Kroazja;
(xiii)
EUR 1 900 000 għal Ċipru;
(xiv)
EUR 80 000 għal- Latvja;
(xv)
EUR 420 000 għal- Litwanja;
(xvi)
EUR 50 000 għal- Lussemburgu;
(xvii)
EUR 790 000 għall-Ungerija;
(xviii)
EUR 25 000 għal Malta;
(xix)
EUR 2 200 000 għall-Pajjizi l-Baxxi;
(xx)
EUR 500 000 għall-Awstrija;
(xxi)
EUR 2 600 000 għall-Polonja;
(xxii)
EUR 1 100 000 għall-Portugall;
(xxiii)
EUR 1 200 000 għar-Rumanija;
(xxiv)
EUR 160 000 għas-Slovenja;
(xxv)
EUR 250 000 għas-Slovakkja;
(xxvi)
EUR 160 000 għall-Finlandja;
(xxvii)
EUR 210 000 għall-Isvezja;
(xxviii)
EUR 2 520 000 għar-Renju Unit.”
(3)
L-Artikolu 11 huwa emendat kif ġej:
(a)
fil-paragrafu 2, il-punt (d)(ii) jinbidel b’dan li ġej:
“(ii)
EUR 1 500 000 għall-Greċja;”
(b)
fil-paragrafu 2, il-punt (d)(vii) jinbidel b’dan li ġej:
“(vii)
EUR 6 850 000 għall-Polonja;”
(c)
fil-paragrafu 4, il-punt (c) jinbidel b’dan li ġej:
“(c)
ma taqbiżx:
(i)
EUR 1 260 000 għall-parti tal-programm Litwan implimentata fil-Belarus;
(ii)
EUR 1 255 000 għall-parti tal-programm Pollakk implimentata fl-Ukraina;
(iii)
EUR 295 000 għall-parti tal-programm Pollakk implimentat fil-Belarus.”
Artikolu 5
Din id-Deċiżjoni hija indirizzata lill-Istati Membri.
Magħmul fi Brussell, il-25 ta’ Lulju 2013.

Labels: 19
5
0
6
15